open-index/open-wikipedia-markdown huggingface dataset:
Støvtørkere

***Støvtørkere*** er et musikkalbum med Dænsebændet hass Arnstein, utgitt i 1982. Dette er gruppas debutalbum.

## Sporliste

# «En liten gylden ring»
# «Piken i Dalen»
# «Mari og Ola»
# «Måneskinn»
# «Hu Martina Mo»
# «Frk. Johansen og jeg»
# «Det er rokken som spinner i stuen»
# «Alperosen»
# «Ågot»
# «Isabelle»
# «Høstfest i Snertingdal»

## Bandet
* Arnstein Tungvåg – vokalist
* Knut Erling Fjell – keyboard, sang
* Magne Overhalden – gitar, sang
* Trond Fjell – bass, sang
* Ottar Rønningen – trommer, sang
Sveigbreen

**Sveigbreen** er en 11 km lang og 15 km² stor isbre på Spitsbergen, Svalbard, i fjellmassivet som ligger mellom øvre Kjellströmdalen og øvre Sassendalen, langt sørvest i Sabine Land. Sveigbreen er en buet, sørlig utløper fra den store Hellefonna, og fører foran seg store morenemasser som ender helt øverst i Agardhdalen. Fra brefronten renner Agardhelva mot øst. Nord for breen ligger Kropotkinfjellet (538 m).

Sveigbreen har sitt navn etter «sveig» som betyr bøy eller sving - isbreen har bøyd form som en boomerang.

## Referanser
Rocken Bom

***Rocken Bom*** er et musikkalbum med Olav Stedje, utgitt i 1984.

## Sporliste
# «Dei tre små fisk»
# «Klokkemakar flikk-flakk»
# «Seks små ender»
# «Anne syng til månen»
# «Spela på ei ause»
# «Du skal ikkje tru det blir sommar»
# «Karusellen»
# «Det sat to kattar»
# «Trollmors voggesong»
# «Vaskevise for små bjørnar»
# «Tordivelen og flua»
# «Det blir ikkje regn»
# «Ser du kjolen min»
# «Hønseføter og gulerøter»
# «Lille Bolla Bølla»
Australias Grand Prix 2010

**Australias Grand Prix 2010** (offisielt navn: *LXXV Qantas Australian Grand Prix*) var et Formel 1-løp som ble arrangert 28. mars 2010 på Melbourne Grand Prix Circuit i Melbourne, Australia. Det var det andre løpet i Formel 1-sesongen 2010, og det syttifemte Australias Grand Prix, hvorav det tjuesjuende i F1-sammenheng. Løpet ble vunnet av McLaren-føreren Jenson Button, som dermed ble den første til å vinne to Australias Grand Prix på rad siden Michael Schumacher i 2002. På andreplass kom Renaults Robert Kubica, foran Ferrari-duoen Felipe Massa og Fernando Alonso.

## Klassifisering
### Kvalifisering

**Noter til tabellen:**
# Jarno Trulli forsøkte å starte løpet fra pitlane etter at hans Lotus fikk en hydraulikkfeil på griden, men teamet klarte ikke å reparere problemet og Trulli startet derfor ikke.
# Virgin Racing valgte å starte begge sine biler fra pitlane etter å ha skiftet deler i drivstoffsystemet som følge av problemer under kvalifiseringen som tvang dem til å kjøre med mere bensin enn hva som ville være ideelt.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Eirik Grude Flekkøy

**Eirik Grude Flekkøy** (født 18. januar 1963 i Bærum) er en norsk fysiker og professor ved universitetet i Oslo.

## Slekt
Eirik Grude Flekkøy er sønn av Målfrid Grude Flekkøy, dattersønn av Sigmund Skard og Åse Gruda Skard, og oldebarn av Halvdan Koht og Karen Grude Koht.

## Liv
Flekkøy gikk på Valler videregående skole fra 1978 til 1981 og begynte å studere ved universitetet i Oslo i 1983. Han ble *[[cand. mag.]]* i 1985 og *[[cand. scient.]]* i 1985, og var deretter stipendiat. Han tok doktorgraden i 1993. I 1997 ble han utnevnt til førsteamanuensis ved universitetet i Oslo, og har vært professor siden 2001.

Forskningsområdene hans er blant annet faststoffysikk, granulær strømning, hydrodynamikk og sedimentologi.

## Bibliografi
* *Sandslott og flodbølger – Den fantastiske fysikken omkring oss*. Cappelen, 2006. Med Knut Jørgen Måløy.

## Referanser


## Eksterne lenker
* Hjemmeside
Liste over sesonger i Molde Fotballklubb

Dette er en **liste over sesonger spilt av [[Molde Fotballklubb]]** i norsk og europeisk fotball fra 1938. Toppscorer og tilhørende antall mål gjelder kun seriespill.

## Referanser
Jean Michelet

**Jean de Beau Val Michelet** (1908–1998) var en norsk offiser og industrimann.

## Slekt
Jean Michelet var sønn av Jean Michelet (1871–1961), direktør i Øst-Telemarkens Brukseierforening og Dorrit Sibbern (1875–1942). Han ble gift med Cecilie Henrikke Heiberg Smith (født 1909) i 1931, datter av skipsreder Henrik Cecil Heiberg Smith i Tvedestrand (1870-) og Gina Mustad (1882-).

## Liv
Michelet ble student i 1927 og slo først inn på en militær løpebane. Han ble offiser i 1930 og gikk ut av den militære høyskolen i 1935. I 1940 ble han forfremmet til kaptein. Under felttoget i Norge i 1940  tjenestegjorde han i Generalstaben. Han var krigsfange i Tyskland. I 1946 ble han utnevnt til major. Han var stabssjef for DK Østlandet fra 1946 til 1947.

I 1948 gikk han over i næringslivet og ble soussjef i A/S Union, hvor han ble direktør i 1950 og administrerende direktør i 1954. Fra 1962 til 1963 var han direktør for A/B Mölnbacka i Trysil og A/B Edsvalla Bruk i Värmland. Fra 1965 var han direktør for Årdal og Sunndal Verk.

## Utmerkelser
Michelet ble ridder av St. Olavs Orden i 1972.

## Referanser




## Kilder
* ''Hvem er Hvem 1973''
Leiv Amundsen

**Leiv Amundsen** (født 30. mai 1898 på Tjøme, død 25. juni 1987 i Bærum) var en norsk klassisk filolog, papyrolog og professor ved universitetet i Oslo.

Amundsen studerte latin ved universitetet i Kristiania, og var samtidig ansatt ved universitetsbiblioteket. 

Amundsen skrev Det Norske Videnskaps-Akademis historie til 100-årsdagen i 1957. Ifølge Nils Johan Ringdal finnes det «ingen bedre norsk lærdomshistoriker enn Amundsen».

## Utmerkelser
Amundsen ble innvalgt i Det Norske Videnskaps-Akademi i 1936 og ble æresmedlem i 1984.

## Referanser


## Eksterne lenker
* 
* 
*  Digitale bøker av Amundsen hos Nasjonalbiblioteket
Ole Conrad Hansen

**Ole Conrad Hansen** (født 17. januar 1871, død 31. januar 1947) var en norsk sjømann og forfatter. Han ga ut en eneste bok, *Reisen til New Zealand*, som utkom i 1935. Boken var skrevet med hjelp fra Aksel Sandemose.

## Liv
Hansen var født i Arendal, hvor han ble plaget på skolen. Han sluttet og dro til sjøs. I 18-årsalderen rømte han fra et skip og slo seg ned på New Zealand, og senere bodde Hansen lenge i USA. Under 1. verdenskrig ble han torpedert, og etter krigen vendte han tilbake til Arendal hvor han forsøkte å leve av et gartneri. Dette gikk konkurs og han kom senere på fattigkassen.

## ''Reisen til New Zealand''
På 1930-tallet leverte Hansen et manuskript til Tiden Norsk Forlag. Forlagssjef Kolbjørn Fjeld overlot manuskriptet til Aksel Sandemose, som gjorde store endringer, etter avtale med forfatteren: «Dikter Sandemose må stryke det som ikke passer om han har noe å legge til så bare smør på. La boken bli så interessant som mulig», skrev Hansen.

Boken kom ut høsten 1935, og handlet om Hansens omflakkende liv. Den fikk gode kritikker, og ble oversatt til tysk og svensk (1936). Knut Hamsun skrev til forfatteren: «Jeg kjenner ikke til noen fortelling som ligner Deres, – bare i måten minner den litt om den russiske bondekones selvbiografi som er utgitt av Tolstoy».

Etter 2. verdenskrig kom Tiden i konflikt med Hansens sønn på grunn av rettighetene til nye utgaver av boken. Aksel Sandemose ønsket ikke å gjenutgi boken, og hevdet at han hadde skrevet boken med utgangspunkt i Hansens manuskript. Den ble likevel utgitt på dansk i 1950. *Reisen til New Zealand* ble gjenutgitt på norsk i år 2000.

## Referanser


## Kilder
* Jørgen Sandemose: *Flyktningen – Aksel Sandemose*, Oslo: Aschehoug, 2004.

## Eksterne lenker
*
Mari Haugen Smistad

**Mari Haugen Smistad** (født 28. desember 1984
) er en norsk skuespiller og sanger, født og oppvokst i Trondheim. 

Hun er utdannet ved Högskolan för scen och musik i Göteborg, Musikteaterutbildningen (2005-2008), og Bårdar Akademiet i Oslo.   

Hennes første hovedrolle var som Wendla i Spring Awakening på Wermland Opera i Karlstad i 2008-2009. Deretter kom hun til Trøndelag Teater i rollen som Ilse i Spring Awakening i 2010. Gjennombruddet kom med rollen som Scaramouche i Queenmusikalen We Will Rock You som gikk i Stockholm og på Folketeatret i Oslo 2010/2011, produsert av 2Entertain og BBproductions. 

Hun er offisielt sertifisert Queenvokalist av medlemmene i Queen, Brian May og Rodger Taylor, og manager Jim Beach. 

Andre roller: Nana, Tigerlilje og Fjong i Peter Pan på Det Norske Teatret 2007-08/09, Jenny i Tolvskillingsoperaen på Trøndelag Teater i 2011 og Jeannie i Hair på Trøndelag Teater i 2012. Sherrie i Rock of Ages på Chinateatern i Stockholm i 2013, produsert av 2Entertain og Vicky Nöjesproduktion, Maria Magdalena i Lørenskoghus oppsetning av Jesus Christ Superstar i 2014  og Rizzo i Grease på Haugesund Teater i 2015, Janis Joplin i Teaterkonserten 27 - The Club på Brageteatret i Drammen i 2015. Deltok i Beat for Beat i 2011.      

## Referanser


## Eksterne lenker
* 
* 
*
Arbeidsmiljøprisen

**Arbeidsmiljøprisen** (også kalt **Den norske arbeidsmiljøprisen**) er en norsk pris som deles ut årlig i regi av Arbeidsmiljøsenteret. Prisen skal fremme utvikling og forbedring av arbeidsmiljø. Arbeidsmiljøprisen deles ut til personer og/eller organisasjoner under Arbeidsmiljøkongressen i Bergen, vanligvis med Norges arbeidsminister til stede. 

Prisen tre første utgivelser skjedde i 1961, da under navnet «Forsikringsselskapet Sigyns Jubileumsfond for forslag til vernetiltak i arbeidslivet», til Lyder Knutsen, Odd Sørvik og Ragnar Blomvik. De tre mottakerne mottok henholdsvis 1&nbsp;200, 800 og 300 kroner, men nyere mottakere mottar en statuett (navngitt «Huske») istedenfor et pengebeløp. 

## Mottakere

* 1961: Lyder Knutsen, Odd Sørvik og Ragnar Blomvik
* 2000: Terje R. Venold (Veidekke)
* 2001: Ebba Wergeland (Arbeidstilsynet)
* 2002: Folldal Gjenvinning
* 2003: Håkon Lasse Leira (St. Olavs hospital)
* 2004: Hydro Sunndal
* 2005: Eli Hansen (Sykehuset i Vestfold) og Bjørg Aase Sørensen (Høgskolen i Vestfold og Arbeidsforskningsinstituttet)
* 2006: Knut Myhrer (Oslo-skolene/Utdanningsetaten)
* 2007: Hjemmetjenesten i Sortland kommune
* 2008: Sundvolden Hotel og Cecilie Laeskogen (Sundvolden Hotel)
* 2009: Lill Tony Ramvik (Mandal kommune)
* 2010: Bjørn Erikson (tidligere LO) og Deichmans bibliotek, Holmlia
* 2011: Oslo lufthavn
* 2012: Forum for hovedverneombudene i helseforetakene og Vemund Digernes (Norsk Industri).
* 2014: Posten
* 2016: Gunnar Thorenfeldt (*[[Dagbladet]]*)
* 2018: Joy Buikeman Fjærtoft (Oslo universitetssykehus)
* 2022: Lise Moe Kristiansen (Fredrikstad kommune)

## Referanser


## Eksterne lenker

* Om Arbeidsmiljøprisen på Arbeidsmiljøsenterets nettsider
Arbeidsmiljøprisen (andre betydninger)

**[[Arbeidsmiljøprisen]]** eller **Den norske arbeidsmiljøprisen** er en norsk pris som har blitt delt ut årlig av Arbeidsmiljøsenteret siden 1961.
Arbeidsmiljøprisen kan også vise til
* Aktuells arbeidsmiljøpris
* KLPs arbeidsmiljøpris, delt ut siden 2000.
* Kriminalomsorgens arbeidsmiljøpris, delt ut siden 2003.
* Landbrukets arbeidsmiljøpris

I tillegg har mange kommuner sine egne arbeidsmiljøpriser.

## Referanser
Kristuskransen

**Kristuskransen** (svensk: *Frälsarkransen*), også kalt **Trosperlene**, er betegnelsen på et perlearmbånd som den svenske, evangelisk-lutherske biskopen Martin Lönnebo lanserte i 1995.

## Bakgrunn
Den nylig pensjonerte biskop Lönnebo var strandet i flere dager fast på en gresk øy, på grunn av stormvær. Da han så de greske fiskerne med sine kombologia, kom han på ideen med kristuskransen. Først utviklet han, på papir, en livsring av perler (derav det svenske navnet *Frälsarkransen*), hvor han ga alle perlene en bestemt betydning. Etter hjemreisen til Sverige lagde han et perlebånd, basert på skissene sine, og begynte å bruke kransen som en bønnehjelp. Oppfinnelsen spredde seg rasket i Sverige, og etterhvert videre til andre lutherske land.

## Perlene
Kransen består av 18 perler, som har hver sin betydning, et livsspørsmål, en tanke, eller en bønn. Faste bønnformuleringer er det ikke. Ved hver perle mediterer man over et passende tema, eller ber en bønn.

Rekkefølgen begynner med gullperlen og følger retning med klokka:

* Gudsperlen
* Stillhetsperlen
* Jeg-perlen
* Dåpsperlen
* Stillhetsperlen
* Ørkenperlen
* Stillhetsperlen
* Gledesperlen
* Stillhetsperlen
* To kjærlighetsperler
* Tre hemmelighetsperler
* Nattens perle
* Stillhetsperle
* Oppstandelsesperlen
* Stillhetsperlen

I denne rekkefølgen er perlene også et symbol på livsveien. De representerer også en katekisme.

## Websider
* Forklaring om Kristuskransen hos Bibelforlaget

## Referanser
Kaare Petersen

**Kaare Reidar Petersen** (1911–1993) var en norsk økonom.

## Slekt
Kaare Petersen var bror av samfunnsøkonomen Erling Petersen (1906–1992). I 1940 ble han gift med Elsa Irene Petersen (født 1914). Han var far til politikeren Jan Petersen (født 1946).

## Liv
Petersen ble student i 1931 og studerte ved universitetet i Oslo, hvor han ble *[[cand. oecon.]]* i 1934. Fra 1931 til 1932 studerte han ved *[[Faculté de droit]]* i Paris, og studerte dessuten fra 1938 til 1939 ved London School of Economics og i 1940 ved universitetet i Chicago. Han var ansatt i Statistisk sentralbyrå fra 1935 til 1940, og arbeidet under 2. verdenskrig for Nortraship i New York. Etter krigen fortsatte han å arbeidet for Statistisk sentralbyrå, hvor han ble byråsjef i 1936, underdirektør i 1953 og konstituert direktør i 1954. I 1955 ble han direktør for Forretningsbankenes Konjunkturinstitutt, og i 1960 for Den norske Bankforening.

Petersen skrev en rekke bøker og tidsskriftsartikler om økonomiske spørsmål, og leverte i mange år økonomiske oversikter i NRK.

## Utmerkelser og verv
I 1944 deltok Petersen på Bretton Woods-konferansen, og fra 1948 til 1950 var han medlem av FNs økonomiske kommisjon for Europa. Han var Norges delegat på en rekke internasjonale konferanser. Fra 1951 til 1952 var han FN-utnevnt rådgiver i økonomiske saker for Libyas regjering, og i 1960 deltok han i FNs økonomiske kommisjon for Afrika. Han var styremedlem i forsikringsselskapet Gjensidige.

## Bibliografi
* *Norsk dampskipsfart blir en stormakt på havet*. Trondheim: Brun, 1949.
* *De norske bykredittforeninger 1909–1959*. Oslo: De norske bykredittforeninger, 1959.
* *Et kvartsekel i fremgang. Efterkrigstiden i norsk og europeisk perspektiv*. Oslo: Storebrand, 1972.
* *Skipsfinanisering i medgang og motgang*. Kristiansand: Redernes skibskreditforening, 1979.
* *Bankkriser og valuta-uro. Forretningsbankenes historie i mellomkrigsårene*. Oslo: Hjemmet-Fagpresseforlaget, 1982.
* *Kredittpolitikken i støpeskjeen*. Oslo: Hjemmet-Fagpresseforlaget, 1982.

## Referanser


## Kilder
* ''Hvem er Hvem 1973''

## Eksterne lenker
Per Blidensol

**Per Korsvold Blidensol** (født 29. mars 1921 i Sandnes, død 15. november 1983) var en norsk industrileder. Han var direktør for Norsk Jernverk i Mo i Rana fra 1967 til 1981.

Blidensol ble student i 1939 og tok fransk bifagseksamen i 1941. Han ble *[[cand. jur.]]* i 1944 og høyesterettsadvokat i 1962. I 1946 ble han ansatt ved Direktoratet for fiendtlig eiendom, hvor han året etter avanserte til kontorsjef. Fra 1951 var han ansatt ved Norsk Jernverk i Mo i Rana, fra 1956 som direktør. Han ble administrerende direktør i Den norske Bryggeriforening i 1964. Han var administrerende direktør i Norsk Jernverk fra 1967 til 1981 og var selskapets styreformann i perioden 1981-1983.

Per Blidensol var sønn av Niels Blidensol (1883–1943) og Lisa Thalia Eileraas (født 1889). I 1965 ble han gift med den danske pianistinnen Johanne Kirstine Madsen-Mygdal (1921–2007), datter av Danmarks statsminister Thomas Madsen-Mygdal.

## Kilder
* *[https://runeberg.org/hvemerhvem/1973/0064.html Hvem er Hvem 1973]*
Martin Siem

**Ole Martin Siem** (født 6. januar 1915 i Horten, død 3. november 1996 i Oslo) var en norsk industrileder.

## Slekt
Martin Siem var sønn av kommandørkaptein Ole Siem (født 1882) og Marie Augusta Ursin Holm (1888–1961). Han ble i 1939 gift med Inger Aagaard (født 1916). Hans søster Nøste var gift med Thore Albert Boye. Han var far til forretningsmennene Kristian Siem og Ole Martin Siem.

## Liv
Siem ble student i 1933 og gikk ut av Norges tekniske høyskole (NTH) i 1938. Han var deretter ingeniør ved Trondhjems Mekaniske Værksted fra 1939 til 1940, da han begynte ved Akers mekaniske verksted i Oslo. Under krigen var han med i Hjemmefrontens sjømilitære etterretningsorganisasjon.

Fra 1947 til 1950 var han ingeniør hos Westfal-Larsen & Co. i Bergen. I 1951 vendte han tilbake til Akers mekaniske verksted som underdirektør, og ble etter hvert forfremmet til driftsdirektør (1953), administrerende direktør (1958) og generaldirektør (1965). Fra 1970 til 1972 var han direktør for A/S Fred. Olsen, og fra 1972 administrerende direktør for Saga Petroleum A/S.

På 1950- og 60-tallet bygget Martin Siem opp Akers Mekaniske Verksted til Akergruppen, Norges største bedrift. Han fikk stor betydning for den norske samfunnsutviklingen i en tid preget av industrireising. I 1965 ble han styreleder i Fondet til fremme av forskning og utvikling i industrien (Utviklingsfondet). Gjennom Siems nære samarbeid med eier, skipsreder Fred. Olsen, og de tillitsvalgte i verkstedklubben, ble Aker banebrytende innen skipsbygging og leverandørindustrien til oljenæringen. Som leder måtte Martin Siem ta krevende valg i en konkurranseutsatt industri. For å lykkes skapte han en kultur preget av samhandling og medvirkning på alle nivåer. Selv om mye av den gamle Aker-industrien er borte, lever verdiene videre gjennom lovfestede rettigheter for arbeidstakere og partssamarbeidet i arbeidslivet. Aker utviklet også kompetanse og teknologi som har lagt grunnlag for deler av dagens norske industriproduksjon. I 1969 hjalp Martin Siem israelske Aker-kunder med å få ut fem kanonbåter fra Frankrike. Det skjedde under dramatiske omstendigheter, og fikk stor oppmerksomhet over hele verden.

## Referanser


## Litteratur
*

## Kilder
* *[https://runeberg.org/hvemerhvem/1973/0501.html Hvem er Hvem 1973]
**Kristian Ilner: Martin Siem – Industribyggeren'' 363 sider 2019 ISBN 978-82-300-1970-2
* https://frifagbevegelse.no/nyheter/martin-siem-var-industrisjefen-som-satset-pa-samarbeid-med-arbeiderne-6.469.681621.f3cac95f9f
Glam

**GLAM** eller **Glam** kan vise til
* Glamour, kortform av *glamour*
* Glam metal, undersjanger av heavy metal og hardrock
* Glamrock, sjanger innen rock
* Åge Sten Nilsen, artistnavnet til rockesangeren Åge Sten Nilsen.
* GLAM (kultur), engelskspråklig akronym for «» i kultursektoren
Heinrich Reimann

**Heinrich Reimann** (1850–1906) var en tysk musikkviter, organist og komponist.

## Liv og virke
Heinrich Reimann var sønn av  som også var musiker.

Reimann var organist ved Berliner Philharmonie. Senere ble han organist i Kaiser-Wilhelm-Gedächtniskirche, der Albert Schweitzer en tid i 1899 var vikar for ham.

Som musikk-kritiker var Reimann en av Max Regers første mentorer.

Reimanns gravstøtte befinner seg på Kaiser-Wilhelm-Gedächtnis-Friedhof i Berlin.

## Verk
* Arnold Niggli, Heinrich Reimann (red.): *Adolf Jensen. Berühmte Musiker. Lebens- und Charakterbilder nebst Einführung in die Werke der Meister*, Berlin, Harmonie Verlagsgesellschaft für Literatur und Kunst, 1900
* R. Heuberger, red.  Heinrich Reimann: *Berühmte Musiker Lebens – und Charakterkunde nebst Einführung in die Werke der Meister, Band XIV, Franz Schubert*, Berlin Harmonie Verlagsgesellschaft für Literatur und Kunst 1902
* Heinrich Reimann: *Johann Sebastian Bach*, Berlin Schlesische Verlagsanstalt 1912
* Heinrich Reimann: *Johannes Brahms. Lebens-und Charakterbilder nebst Einführung in die Werke der Meister*, Berlin Schlesische Verlagsanstalt 1919

## Referanser


## Litteratur
* Joachim Dorfmüller: *Heinrich Reimann. Leben und Werk eines schlesischen Musikschriftstellers, Organisten und Komponisten*. Bonn, Schröder 1994, ISBN 3-926196-19-X, (*Deutsche Musik im Osten* 3).

## Eksterne lenker
* 
* 
* 
* 
*
Synergy WorldWide

**Synergy WorldWide** er et amerikansk MLM-selskap etablert i 1999 av Dan Higginson. Selskapet har siden 2000 distributert produkter av det NASDAQ-registrerte selskapet *Nature's Sunshine Products*. Den europeiske virksomheten koordineres fra Nederland.

## Historie

Synergy WorldWide ble etablert i 1999 av Dan Higginson og startet med nettverksmarkedsføring i Japan. I 2000 innledet selskapet et samarbeid med *Nature's Sunshine Products* som produserer helsekost og velværeprodukter. I 2015 var selskapet nr. 45 på listen over verdens største MLM-selskaper, og i 2018 var Synergy WorldWide etablert med selvstendige produktkonsulenter i 30 land. I 2023 rapporterte Nature's Sunshine Products en omsetning på 445 millioner dollar.

I 2014 ble Synergy Worldwide offisiell sponsor for det sveitsiske sykkellaget IAM Cycling. Sykkellaget er senere blitt avviklet.

Selskapet er medlem av det amerikanske *Direct Selling Association* (DSA), men er ikke medlem av den norske søsterorganisasjonen Direktesalgsforbundet.

## Virksomhet i Norge

I 2007 etablerte Synergy WorldWide seg i Norge og opplevde rask vekst i antall konsulenter. En tilsvarende vekst skjedde samtidig i Sverige og Finland. Hovedpersonen bak den skandinaviske veksten var Mads Østvang som var sentral i utbredelsen av pyramidespillet World Games Inc..

## Referanser
André Holstad

**Andre Holstad** (født 1982) er en norsk musiker født og oppvokst på Holmlia i Oslo.

«Vinni» fra Paperboys viste Holstad videre til kjenninger i bransjen. Produsent, studioeier og perkusjonist Anders Møller (kjent fra Gluecifer, Euroboys, My Midnight Creeps og Paperboys) inviterte Holstad til studioet Crystal Canyon, omtrent samtidig med at Holstad høsten 2007 la ut sine første demoer på NRK P3s Urørt. Ikke lenge etterpå ble han kåret til Ukas Urørt av NRK P3 med låta «Darling». Jevnlig spilling på Urørt-sendingene, og i andre programmer på P3, førte til at Holstad vant en spillejobb på Norwegian Wood, der NRK Urørts nettbrukere kåret vinneren. Holstad fikk desidert flest stemmer og holdt konsert foran 8&nbsp;000 tilhørere. 

Holstads debutalbum *Counting Backwards*, som også er navnet på den første låta han skrev, ble gitt ut i januar 2012. 

## Referanser
Tåkeklokke

Ei **tåkeklokke** er et klokketårn som ble bygget for å rettlede og hjelpe skip som seilte gjennom trange, tåkelagte farvann, akkurat som tåkelurer.

Tåkeklokkene ble tatt i bruk i andre halvdel av 1800-tallet, og oppført etter standardtegninger. De kunne bli bygget både som en del av en fyrstasjon og som frittstående klokketårn uten tilknytning til et fyr. Ei tåkeklokke med bolighus var mer unntak enn regel, Søndre Langåra på grensen mellom indre og ytre Oslofjord var en av disse. I 2011 er fem tåkeklokker fredet av Riksantikvaren.

## Freda anlegg
* Elle tåkeklokke, Frogn kommune i Oslofjorden i Akershus.
* Figgjeskjær tåkeklokke, Bamble kommune i Langesundsfjorden i Telemark.
* Rødberg tåkeklokke, Rissa kommune i Trondheimsfjorden i Sør-Trøndelag.
* Søndre Langåra tåkeklokke, Frogn kommune i Oslofjorden i Akershus.
* Torgersøy tåkeklokke, Tønsberg kommune.

## Referanser


## Eksterne lenker
*
Keiser Xiaozong av Song

**Keiser Xiaozong av Song** (kinesisk: 宋孝宗; hanyu pinyin: *Sòng Xiàozōng*; født 27. november 1127, død 28. juni 1194), født **Zhào Bócóng** (趙伯琮), skiftet senere fornavn til **Yuan** (瑗), **Wěi** (瑋) og **Zhao Shèn** (赵慎)., stilnavn **Yuánguī** (元瑰) og senere **Yuànyǒng** (元永), var den ellevte keiseren det kinesiske Song-dynastiet og den andre keiseren for Det sørlige Sòng-dynastiet fra 24. juli 1162 til han abdiserte 18. februar 1189.

## Liv og virke
### Bakgrunn

Keiser Xiàozōng var en etterkommer i sjuende generasjon etter keiser Taizu av Song, dynastiets grunnlegger. 
Xiàozōng var den andre sønnen til Zhao Zicheng (død 1143), posthumt kjent som Prins Xi av Xiu'an. Zicheng var sønnen til Zhao Linghua, posthumt Hertug Qingguo, som igjen var sønnen til Zhao Shijiang, posthumt Marki Huayin, sønn av Zhao Congyu, posthumt Marki Xinxing, sønn av Zhao Weixian, posthumt Hertug Yingguo, sønn av Zhao Defang, posthumt Prins Kanghui av Qin, den andre overlevende sønnen til Song Taizu. 

Hans mor var prinsesse Xiu (død 1167) med etternavnet Zhang. 

### Keiser
Da keiser Gaozongs eneste sønn og arving døde, fikk administrasjonen i oppgave å lete etter alle etterkommere av keiserfamilien i hele Sør-Kina, siden alle Gaozongs nære slektninger var blitt tatt til fange av jursjenene da de inntok hovedstaden Kaifeng i 1127.

De fant da *Shèn*, og han ble gjort til arving og til keiser i 1162. 

Bueskyting og ridning ble gjort obligatorisk også for ikke-militære embedsmenn i 1162, inder keiser Xiaozongs styre.

Fred ble oppnådd etter at keiser Xiaozong fikk sluttet fredsavtalen i Longxing med Jindynastiet i år 1164. Dette ble en rett så kostbar fred, for Songdynastiet ble tvunget til å hvert år betale dyre tributter til Jindynastiet. 

Xiaozong abdiserte i 18. februar 1189 til fordel for sin førtito år gamle sønn keiser Guangzong.

Keiser Xiaozong ble gravlagt i *[[Songliuling]]* («Seks-Song-mausoleet») ved Shaoxing i det som i dag er provinsen Zhejiang.

## Referanser




## Litteratur
* Mote, F.W.: *Imperial China 900-1800* http://www.amazon.com/Imperial-China-900-1800-F-Mote/dp/0674012127 . Harvard University Press, isbn 0674012127 , 2003
* 张英聘: *THE HISTORY AND CIVILIZATION OF CHINA* http://www.amazon.com/History-Civilization-China-Zhang-Yingpin/dp/7507313603 , 中央文献出版社 , ISBN 7-5073-1360-3 , 2003
*
Eindhoven Kemphanen

**Eindhoven Kemphanen** er en profesjonell ishockeyklubb fra Eindhoven i Nederland. Den spiller i Nordsjøen Cup (tidligere kalt Eredivisie), som er den høyeste divisjon i Nederland og Belgia. 

Lagets hjemmekamper spilles på Ijssportcentrum Eindhoven.
Erich Hartmann

**Erich Alfred «Bubi» (=«Guttungen») Hartmann** (født 19. april 1922, død 20. september 1993), kjent som «den sorte djevel» av russerne, var en tysk pilot og flyveress under andre verdenskrig. Han er kreditert for 352 nedskutte fiendtlige fly (345 russiske, hvor 260 var jagerfly) i løpet av 1&nbsp;404 flyoppdrag. Antall seire i luften er det høyeste noensinne i flyhistorien. Han var i 825 luftkamper i sin tjeneste i Luftwaffe, og måtte krasjlande flyet sitt hele 14 ganger. Han ble aldri skutt ned i sin karriere.

Hartmann begynte militærtjenesten i Luftwaffe 1. oktober 1940. I 1945 ble han tatt som sovjetisk krigsfange og satt i sovjetiske krigsfangeleirer helt til 1955, da Vest-Tyskland og Sovjetunionen inngikk en avtale om repatriering av de siste krigsfangene. Under krigsfangenskapet motstod han forsøk på å omvende ham til kommunismen. Den russiske føderasjon ba om unnskyldning for behandlingen av Hartmann i 1997. Ved hjemkomsten til Tyskland ble Hartmann nesten umiddelbart, i 1956, reaktivert som offiser i Luftwaffe, hvor han tjenestegjorde til 1970. Han ble forfremmet til oberstløytnant i 1960 og oberst i 1967. Han tjenestegjorde som kommandant for Jagdgeschwader 71 (JG 71) Richthofen og besøkte USA en rekke ganger, hvor han fikk opplæring i amerikansk flymateriell. Hartmann var sterkt kritisk til Lockheed F-104 Starfighters, som var involvert i en rekke ulykker, og hans kritikk av flytypen gjorde ham upopulær blant hans overordnede. I 1970 gikk han av med førtidspensjon. Han jobbet siden som sivil flyinstruktør.

## Forfremmelser

## Utmerkelser
* Jernkorset I & II klasse (1939)
* Luftwaffes ærespokal
* Det tyske kors i gull (17. oktober 1943)
* Jernkorsets Ridderkors med eikeløv, sverd og briljanter 
** Ridderkors – 29. oktober 1943
** Ekeløv – 2. mars 1944 
** Sverd – 2. juli 1944
** Briljanter – 25. august 1944
* Frontflygerspennen i gull med anheng «1&nbsp;300»
* Pilot og observatørmerket i gull med briljanter (25. august 1944)

## Referanser


## Litteratur
* Walther Killy, Rudolf Vierhaus): *Deutsche Biographische Enzyklopädie*, bind 4, 1996, ISBN 3-598-23164-4
* Edward H. Sims: *Jagdflieger. Die Großen Gegner von einst*, Stuttgart 1982, ISBN 3-87943-115-9
* Raymond F. Toliver, Trevor J. Constable: *Holt Hartmann vom Himmel! Die Geschichte des erfolgreichsten Jagdfliegers der Welt*, Stuttgart 2001, ISBN 3-87943-216-3
* Hermann Weiß: *Biographisches Lexikon zum Dritten Reich*, Frankfurt 2002, ISBN 3-596-13086-7
GI

**GI** kan sikte til:

*Gastronomisk Institutt
*Glykemisk indeks
*ISO 3166-koden for Gibraltar
*Galvanized iron, galvanisering

*G.I. (soldat), begrep brukt for soldater tilknyttet USAs forsvar
Skyting under Panamerikanske leker 1959

**Skyting under Panamerikanske leker 1959**. Skyting var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var tretten individuelle og ti lagkonkurranser. USA ble beste nasjon med nitten gullmedaljer foran Canada med tre.

## Medaljer

### Resultater
#### Menn

## Eksterne lenker
*  Panamerikanske leker 1959
Olsokbreen

**Olsokbreen** er en 20 km lang og 136 km² stor isbre helt sør på Spitsbergen, Svalbard, i fjellområdet i sørlige Sørkapp Land. Volumet er 25 km³. Breen strekker seg fra Sørkappfonna og Haitanna (937 m) i øst, til havet ved Stormbukta i vest nedenfor Hilmarfjellet (702 m). Olsokbreen er både en massiv innlandsbre og har en utløper til hav, med en enorm morene fra Olsokneset og østover inn fra Stormbukta mot sletteområdet Øyrlandet. 

Regnet fra nord og med klokken har den sidebreene Mefonna, Kvithettebreen og Valettebreen i nord, Brazybreen i nordøst, Vassilievbreen i øst, Sørkappfonna i sør, og Nøisbreen og Vitkovskijbreen i vest mot fjellet Plogen (696 m).

 

Olsokbreen har sitt navn etter den norske helligdagen olsok, etter at Adolf Hoel og to andre polarforskere ankom breen på olsok i 1929.

## Referanser
Vasil’evbreen

**Vasil'evbreen** er en 13 km lang og 211 km² stor isbre helt sør på Spitsbergen, Svalbard, i fjellområdet i sørlige Sørkapp Land. Volumet er 43 km³. Breen strekker seg fra Sørkappfonna og Haitanna (937 m) i sørvest, til havet ved Isbukta i øst nord for Dumskolten (596 m). Vasil'evbreen er både en massiv innlandsbre i sørvest og en utløper til hav, med en enorm morene i nordøst under Hagerupfjellet. 

Regnet fra nord og med klokken har den sidebreene Austjøkulen, Øydebreen og Skilfonna i nord, Randbreen i sørøst, Sørkappfonna i sør, og Olsokbreen og Lathambreen i vest mot fjellmassivet ved Haitanna. I nordvest ligger de mindre Leifbreen og Brattkneikbreen mellom fjellene.

Vasil'evbreen har sitt navn etter den russiske astronomen Aleksandr Semenovitsj Vassiliev, som også Aleksanderbreen er oppkalt etter.

## Referanser
Samarinbreen

**Samarinbreen** er en 11 km lang og 81 km² stor isbre helt sør på Spitsbergen, Svalbard, i fjellområdet i nordlige Sørkapp Land. Volumet er 14 km³. Uten umiddelbare sidebreer er den 11 km lang. Breen strekker seg fra Mefonna og Toverudfjellet (727 m) i sør, til havet ved Samarinvågen i Hornsund-fjorden i nord, øst for Hornsundtind (1429 m). Samarinbreen er både en massiv innlandsbre i sør og en utløper til hav i nord, med en morene langs Samorinvågkysten i nordøst under Meranfjellet. 

Regnet fra nord og med klokken har den sidebreene Stuptindbreen og Vestjøkulen i nordøst, Mefonna i sørøst, Jekselbreen, Søre Kneikbreen og Nordre Kneikbreen i sørvest, og Jakobstigen og Eggbreen i nordvest mot Hornsundtind-massivet.

Samarinbreen har sitt navn etter den russiske fiskeren Samarin, fra Mezen ved Kvitsjøen, som under ekspedisjonene i 1900 og 1901 var med som håndverker på den russiske delen av den svensk-russiske meridianbue-ekspedisjonen (1899–1902).

## Referanser
Nordmannsfonna

**Nordmannsfonna** er en 15 km lang og 150 km² stor isbre på Spitsbergen, Svalbard, i fjellmassivet som ligger mellom Storfjorden og øvre Sassendalen, midt i Sabine Land. Nordmannsfonna er en innlandsbre og har en rekke sidebreer som graver seg ned mot daler eller kyster og fører foran seg store morenemasser. Bare helt ytterst i øst inngår sidebreene ved Wallenbergfjellet i Sassen-Bünsow Land nasjonalpark.

Regnet fra nord og med klokken har den følgende sidebreer:
* Luitpoldbreen i nord, vest for Jebensfjellet mot Hayesbreen – 5 km, 10 km²
* Königsbergbreen i nordøst, øst for Jebensfjellet mot Mohnsbukta – 7,5 km, 17 km²
* Usherbreen i nordøst, vest for Kroghfjellet mot Storfjorden – 9,5 km, 20 km²
* Domisen i øst, øst for Buckhøgda mot fjellet Domen – 3 km, 5 km²
* Ulvebreen i øst, øst for Buckhøgda mot Dunérbukta – 8 km, 20 km²
* Isrosa i sørøst, sør for Buckhøgda mot Væringsdalen – 6 km, 20 km²
* Klunsbreen i sør, sør for Iskaka mot Elfenbeinsbreen – 2,5 km, 3 km²
* Elfenbeinsbreen i sør, øst for Prospektryggen mot Agardhdalen – 12 km, 25 km²
* Dolkbreen i sørvest, nord for Prospektryggen – 3 km, 3 km²
* Veitbreen i sørvest, vest for Prospektryggen – 5 km, 3 km²
* Lumpbreen i sørvest, sør for Lumpen mot Fulmardalen – 3 km, 3 km²
* Wallenbergbreen i vest, øst for Wallenbergfjellet mot Fulmardalen – 5 km, 7 km²
* Skrottbreen i vest, sørvest for Skrottnuten mot øvre Sassendalen – 4 km, 3 km²
* Knapeisen i vest, nordøst for Knapen mot øvre Sassendalen – 4 km, 4 km²
* Klauvbreen i nordvest, øst for Moskushornet mot Rabotbreen – 8 km, 16 km²

I nordvest glir Klauvbreen over mot Rabotbreen som munner i øvre Sassendalen, men denne tungebreen som er 25 km lang og 120 km² stor er en sidearm av Fimbulisen.

Nordmannsfonna har sitt navn etter folkeslaget nordmenn.

## Referanser
Spandau (ortsteil)

:*[[Spandau (andre betydninger)|Spandau]] kan ha flere betydninger*

**Spandau** er en ortsteil i bydelen Spandau i Berlin. Ortsteilen Spandau er sentrum i den tidligere selvstendige byen Spandau, som ble innlemmet i Stor-Berlin i 1920.

Blant ortsteilens severdigheter er rådhuset, den gotiske St. Nikolai-Kirche og Wröhmännerpark og Tiefwerder langs Havel.

## Eksterne lenker
*
Hornbreen

**Hornbreen** er en 28 km lang og 175 km² stor isbre helt sør på Spitsbergen, Svalbard, i fjellområdet i sørlige Torell Land. Volumet er 35 km³. Eksklusive umiddelbare sidebreer er den 15 km lang og 120 km² stor. Breen strekker seg fra Svalisbreen og Brepollen i sør, til Storbreen i nordvest, Flatbreen i nord og Hambergbreen i nordøst. Hornbreen er både en massiv innlandsbre i nordøst og en utløper til hav i sørvest, med en morene langs Tviryggen (589 m) i sør og en mot Storbreen i vest. 

Regnet fra nord og med klokken har den sidebreene Isingbreen og Flatbreen i nord, Skjoldfonna og Hambergbreen i øst, Mikaelbreen og Svalisbreen i sør, sistnevnte med felles morene mellom Tviryggen og Brepollen.

Hornbreen har sitt navn etter Hornsund.

## Referanser
Storbreen (Svalbard)

**Storbreen** er en 26 km lang og 238 km² stor isbre helt sør på Spitsbergen, Svalbard, i fjellområdet i sørvestlige Torell Land. Volumet er 49 km³. Ekskusive umiddelbare sidebreer er den 15 km lang og 75 km² stor. Breen strekker seg fra Drevbreen og Langeleikbreen i nord, til Harmensisen i vest,  og Hornbreen i sørøst ved utløpet i Brepollen (Hornsund). Storbreen er både en massiv innlandsbre i nord og en utløper til hav i sør, med en morene i sørøst mot Mezenryggen (396 m) og Hornbreen.

Regnet fra nord og med klokken har den sidebreene Drevbreen, Komsbreen, Trekløverbreen, Tonikabreen og Langeleikbreen i nord, Grimfjellbreen i nordøst, og Akkarbreen i øst, og med Hornbreen har den felles morene mellom Mezenryggen og Brepollen.

Storbreen har sitt navn etter landformen.

## Referanser
Bahamas under Panamerikanske leker 1959

**Bahamas under Panamerikanske leker 1959**. Bahamas deltok i de tredje Panamerikanske leker som ble arrangert i Chicago mellom 27. august og 7. september 1959. De kom på niendeplass med to gullmedaljer.

## Medaljer

## Medaljevinnerne

## Referanser
Hambergbreen

**Hambergbreen** er en 16 km lang og 144 km² stor isbre helt sør på Spitsbergen, Svalbard, i fjellområdet i sørøstlige Torell Land. Volumet er 27 km³. Breen strekker seg fra Skjoldfonna i nord, via Hambergbukta i øst til Sykorabreen i sør, og Professorbreen og Hornbreen i vest. Hambergbreen er både en massiv innlandsbre i nord og en utløper til hav i sør, med en morene i øst mot Kovalskijfjella (488 m).

Hambergbreen har sitt navn etter den svenske geografen Axel Hamberg (1863–1933).

## Referanser
Bahamas under Panamerikanske leker 1955

**Bahamas under Panamerikanske leker 1955**. Bahamas deltok i de andre Panamerikanske leker som ble arrangert i Mexico by mellom 12. og 26. mars 1955. Det var første gangen Bahamas deltok i de Panamerikanske leker, de vant ikke noen medalje.

## Medaljer

## Referanser
Hansbreen

**Hansbreen** er en 15 km lang og 64 km² stor isbre helt sør på Spitsbergen, Svalbard, i fjellområdet i sørøstlige Wedel Jarlsberg Land. Volumet er 9 km³. Breen går helt parallelt med Paierlbreen i øst, bare atskilt av et nord-sørlig breddele langs Flogtoppane. Den strekker seg fra Vrangpeisbreen i nord, via Kvitungisen mot Paierlbreen i øst til Deileggbreen og Tuvbreen i sørvest. Den er lang og smal nord-sørvendt og munner ut i Isbjørnhamna øst for den polske forskningsstasjonen. Den har morene mot Isbjørnhamna under Fugleberget (569 m).

Små sidebreer i det nedre løpet er Nordstebreen, Wienerbreen, Fuglebreen, Tuvbreen og Deileggbreen. Lengre vest starter den store Werenskioldbreen.

Hansbreen har sitt navn etter den østerrikske greven Hans Rafael Wilczek (1861–1929).

## Referanser
Paierlbreen

**Paierlbreen** er en 24 km lang og 112 km² stor isbre helt sør på Spitsbergen, Svalbard, i fjellområdet i sørøstlige Wedel Jarlsberg Land. Volumet er 20 km³. Breen går helt parallelt med Hansbreen i vest, bare atskilt av et nord-sørlig breddele langs Flogtoppane. Den går også parallelt med Mühlbacherbreen i øst, atskilt av den lange Luciakammen. Breen strekker seg fra Nornebreen og Blåsterisen i nord, via Kvitungisen mot Hans i vest og Perlebreen inn fra øst, til utløpet i Vestre Burgerbukta i sør (Hornsund). Den er lang og smal nord-sørvendt og munner ut langs Luciakammen, på andre sida av kammen er Austre Burgerbukta som naboen Mühlbacherbreen munner ut i.

Små sidebreer i løpet nedenfor Blåsterisen er Ismøybreen, Perlebreen, Kvitungisen og Lågbergisen. Midt på breen er det en åpen innsjø. 

Paierlbreen har sitt navn etter den østerrikske alpeguiden og oppdagelsesreisende Georg Paierl (Bäuerle).

## Referanser
Rodmundur Nielsen

**Rodmundur Nielsen** (født 22. august 1966) er en færøysk forretningsmann og tidligere politiker (Ff.).

Han vokste opp på Glyvrar; faren Gorm Nielsen (1940–1994) var filialbanksjef på Saltangará.

Han er daglig leder og fra 2011 eneeier i AS Borg, som driver byggevarehandel i XL-Bygg-kjeden flere steder på Færøyene. Han har tidligere drevet bensinstasjon og verksted.

Nielsen var borgermester i Runavíkar kommuna 2000–2006 og formann i Kommunusamskipan Føroya 2005–2006.

Han rykket opp til fast medlem av Lagtinget da Anfinn Kallsberg gikk av med pensjon i januar 2011, men måtte vike for Annika Olsen da hun fratrådte som minister i april. Fra november 2011 til september 2015 møtte Nielsen fast på Lagtinget, så lenge Olsen var medlem av regjeringen. Han satt i Lagtingets finanskomité. I september 2015 trakk Nielsen seg ut av politikken, og han meldte seg samtidig ut av Fólkaflokkurin.

## Referanser
Svømming under Panamerikanske leker 1959

**Svømming under Panamerikanske leker 1959**. Svømming var med som en av nitten sporter i de tredje Panamerikanske leker 1959 som ble arrangert i Chicago i USA fra 26. august til 7. september. Det var seks individuelle og to stafetter for både damer og menn. USA ble beste nasjon, de vant alle seksten gullmedaljene.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1959
Liste over ordførere i Eidskog

**Liste over ordførere i Eidskog** inneholder navn på Eidskogs ordførere  fra 1861 og fram til dags dato.

*1861&ndash; : A. M. Andersson
*1861&ndash;1872 : Henry T. Fearnley
*1872&ndash;1879 : Haagen Pedersen Malmer
*1879&ndash;1895 : Meldal Johnsen
*1895&ndash;1897 : O. Løken
*1897&ndash;1905 : Hans Taugbøl
*1905&ndash;1907 : O. Løken
*1908&ndash;1913 : Otto Pramm
*1913&ndash;1915 : Ole Syversen Fagernæs, Venstre
*1915&ndash; : M. T. Huse
*1915&ndash;1916 : Olof Nilsson
*1917&ndash;1919 : Otto Pramm
*1920&ndash;1922 : H. A. Rambøl
*1923&ndash;1928 : Thv. Taugbøl
*1929&ndash;1934 : Kaspar Billerud
*1935&ndash;1945 : Selmer Alm, Arbeiderpartiet
*1945&ndash;1947 : Hallgrim Sørli, Arbeiderpartiet
*1948&ndash;1963 : Sigurd Skjørberg
*1964&ndash;1981 : Ivar Delviken
*1982&ndash;1983 : Kaare Fjeld
*1984&ndash;1999 : Kåre Delviken
*1999&ndash;2005 : Ivar Skulstad, Arbeiderpartiet
*2005&ndash;2007 : Greta Storm Ofteland, Arbeiderpartiet
*2007&ndash;2015 : Knut Gustav Woie, Senterpartiet
*2015&ndash; : Kamilla Thue, Arbeiderpartiet

## Referanser
Sykling under Panamerikanske leker 1959

**Sykling under Panamerikanske leker 1959**. Sykling var med som en av nitten sporter i de tredje Panamerikanske leker 1959 som ble arrangert i Chicago i USA fra 26. august til 7. september. Det var to individuelle og en lagkonkurranse i banesykling og en individuell og en lagkonkurranse i landeveissykling. Argentina ble beste nasjon med tre gullmedaljer foran USA og Brasil med en hver.

## Medaljer

### Resultater

## Eksterne lenker
*  Panamerikanske leker 1959
Røviktunnelen

**Røviktunnelen** er en veitunnel i Fauske kommune i Nordland. Tunnelen er en del av riksvei 80 mellom Røvik og Valnesfjord (parallelt med Nordlandsbanen). Den er 2040 meter lang og ble åpnet 30. august 2011. Tunnelen kortet inn strekningen mellom Bodø og Fauske med 6,2 km.

## Se også
* Veitunneler i Norge

## Eksterne lenker
*Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@512215,7463047,11/vegobjekt:296994290:58b02c:67)
* Bilde av innslaget til tunnelen.
* Statens vegvesens prosjektside
* Faktaside om vegprosjektet Røvik-Strømsnes (pdf)
Idrettslaget Follogutane

**Idrettslaget Follogutane** (stiftet 15. juni 1928, opphør 1970) var en idrettsklubb fra Orkanger i Trøndelag. Klubben drev blant annet med friidrett, skiidrett, orientering og skøytesport.

Klubben er best kjent som klubben til Kirsti Jordet, norsk mester 14 ganger og mottaker av kongepokaler, de to første årene disse ble utdelt under friidretts-NM for kvinner. I 1950 var Jordet med i EM i Brussel i øvelsen femkamp. Diskoskasteren og senere undervisningsminister Helge Sivertsen var også aktiv for denne klubben.

## Referanser




## Litteratur
*
*
*
Mylo Xyloto

***Mylo Xyloto*** (uttales ˈmaɪloʊ ˈzaɪlətoʊ) er Coldplays femte studioalbum og første konseptalbum. Albumet ble utgitt 24. oktober 2011.

## Sporliste
#«Mylo Xyloto»
#«Hurts Like Heaven»
#«Paradise»
#«Charlie Brown»
#«Us Against the World»
#«M.M.I.X.»
#«Every Teardrop Is a Waterfall»
#«Major Minus»
#«U.F.O.»
#«Princess of China» (med Rihanna)
#«Up In Flames»
#«A Hopeful Transmission»
#«Don't Let It Break Your Heart»
#«Up with the Birds»

## Referanser


## Eksterne lenker
*
Procore Championship

**[[Procore]] Championship**, tidligere **[[Fortinet]] Championship** og **[[Safeway]] Open**, er en golfturnering på PGA-touren som arrangeres på Silverado Country Club i Napa i California. Turneringen ble spilt for første gang i 2007 som **[[Fry's Electronics]] Open** på Grayhawk Golf Clubs Raptor Course i Scottsdale i Arizona.

I 2007 sponset Fry's også Shriners Children’s Open i Las Vegas, som de kalte *Frys.com Open* etter å ha overtatt som sponsor etter Michelin året før. Fra 2008 overtok Justin Timberlake ansvaret for Las Vegas-turneringen. **Frys.com Open**-navnet ble dermed ledig og ble fra 2008 til 2015 brukt om denne Arizona-turneringen.

Turneringen ble i 2010 flyttet til CordeValle Golf Club i San Martin i California, og på nytt i 2014 til Silverado Country Club i Napa. Safeway var sponsor fra 2016 til 2020, mens det fra 2021 til 2023 var Fortinet som sponset turneringen.

Under PGA-touren 2022/23 ble turneringen spilt to ganger, grunnet flytting av høstdelen til slutten av sesongen fra og med 2024-sesongen – som fra 2024 fikk ny sponsor i Procore.

## Vinnere

## Eksterne lenker
* 
* Profil på pgatour.com
Torsdag kveld med Steinar Sagen

***Torsdag kveld med Steinar Sagen*** er en norsk komiserie med Steinar Sagen som gikk på NRK1 i 2007. Serien handlet om et talkshow der Steinar Sagen var programleder. Hele sendetiden handlet om forberedelsene til selve talkshowet. Målet til programlederen er å få flyttet programmet til fredager og bli en del av Gullrekka på NRK.

## Episodene

## Seertall
Trass i massiv forhåndsannonsering åpnet premieren på programserien med skuffende 297&nbsp;000 seere på NRK1. Uken etter falt seertallet til 210&nbsp;000 seere. Det ble spekulert i om det relativt nye programkonseptet med en noe uvant form kunne oppfattes som litt for smalt.

## Kontrovers
Et av poengene som gikk igjen i serien, var at veldig mye gikk galt akkurat i de siste sekundene før sending. 17. mai 2007 ble et norsk flagg satt i brann. Dette førte til sterke reaksjoner fra flere seere og fra Kringkastingsrådet. Hendelsen ledet også til politianmeldelse som følge av påstand om flaggskjending.

## Referanser


## Eksterne lenker
*Programmet på NRK Nett-TV
Ralph M. Steinman

**Ralph Marvin Steinman** (født 14. januar 1943 i Montréal i Quebec, død 30. september 2011 i London) var en canadisk immunolog og cellebiolog virksom ved Rockefeller University, New York. 

Karolinska Institutets Nobelkommitté offentliggjorde 3. oktober 2011 att Steinman tildeles Nobelprisen i fysiologi eller medisin 2011 for hans oppdagelse av dendrittcellen og dens rolle ved ervervetimmunitet. Steinman ble tildelt halve prisen, mens den andre halvdelen ble delt mellom Jules Hoffmann og Bruce Beutler. Ved kunngjøringen av prisen var det ikke kjent for nobelkomiteen at Steinman døde tre dager tidligere, og hans universitet fikk vite om dødsfallet samme dag som offentliggjøringen av prisen. Etter avgjøresle av Nobelstiftelsen får han prisen, selv om reglene ikke tillater at man får prisen om man dør før avgjørelsen tas, ettersom beslutningen ble tatt uten deres kjennskap til dødsfallet.

Steinman ble også tildelt Laskerprisen i 2007.

## Referanser
Gravitonas

**Gravitonas** er et svensk elektronisk rockeband som ble dannet i 2009 og signert til SoFo Records (Sverige) og Universal Music (verden) i 2010. 

Bandet er frontet av vokalist Andreas Øhrn og plateprodusent og låtskriver Alexander Bard (kjent fra bandene Army of Lovers og BWO ). Øvrige samarbeidspartnere i prosjektet er keyboardist og produsent Henrik Wikström og gitarist Ben Smith. Gravitonas er blant frontfigurene for den skandinaviske electronica-scenen, ofte knyttet til artister som Robyn, The Knife, Lykke Li, Röyksopp, The Sound of Arrows, og Miike Snow, som de også har opptrådt sammen med ved flere anledninger.

Gravitonas debutsingel *Kites* ble utgitt i april 2010 og tilbrakte fire sammenhengende måneder i Top 10 i den svenske Dance Chart. Utgivelsen inneholdt remixer av en rekke av Nordens ledende elektroniske band, som Dada Life og SoundFactory. En annen utgivelse, *The Hypnose EP*, ble utgitt digitalt av Universal Music i over 70 land den 18. august 2010, med bandets andre singel Religious som sitt hovedspor.  Singelen *Religious* kom inn på den russiske Hot 100 Chart i november 2010. Den var på listene i over fire måneder og spilt over 100 000 ganger på russisk nasjonal radio, og deretter vellykket eksportert til USA der den nådde 28. plass i Billboard Magazine Club Play Chart i april 2011.  En tredje utgivelse, *The Colosseum EP*, ble utgitt digitalt 3. november 2010, med *You Break Me Up* som singel og musikkvideo. 

Vokalist Andreas Øhrn har siden lanseringen av Gravitonas også tatt opp en vellykket karriere som låtskriver og produsent for andre artister, deriblant en nr. 1 hitsingel for det japanske boybandet Hey! Si! JUMP. Øhrn har også skrevet og produsert soundtracket til *I Miss You*, en film av den svenske regissøren Anders Grönros.

Et samarbeidsspor med den russiske popstjernen Roma Kenga kalt *Everybody Dance* ble utgitt den 25. mai 2011. Denne eksklusive svensk-russiske samproduksjonen ble skapt gjennom kontaktene til Universal Music Russland, det svenske plateselskapet SoFo Records og Perpetuum Music. *Everybody Dance* gikk inn på den russiske Airplay Top 30 i juli 2011, og var på A-listen over Øst-Europas største radionettverk Europa Plus. Singelen har siden vært på listene i ytterligere seks europeiske land.

En femte Gravitonas-singel og video kalt *Lucky Star* ble lansert globalt som en digital EP 15. september 2011. Sporet ble urfremført live på Crimea Music Festival, den største musikkfestivalen i Øst-Europa, med kringkasting fra Yalta, Krim 8. september 2011.

## Referanser


## Eksterne lenker
* 
* 
* Offisiell fansida